Jakob Oftebro

Jakob Oftebro (født 1986) er en norsk skuespiller som har medvirket i en rekke norske, danske og svenske filmer og TV-produksjoner.

 Utdannelse og kunstnerisk virke 
Oftebro kom inn på Statens teaterhøgskole i 2004 i en alder av 18 år (uten generell studiekompetanse), som tidenes nest yngste elev på skolen. Våren 2007 jobbet Oftebro på Rogaland Teater før han studerte videre ved Statens Scenekunstskole i København.

Oftebro var ansatt på teatret Mungo Park i Allerød nord for København fra 2008 til 2011.

I 2012 spilte han i NRKs Erobreren basert på Jan Kjærstads trilogi Forføreren, Erobreren og Oppdageren. Han spiller den yngre Jonas Wergeland som senere blir en av Norges mest kjente TV-profiler. Oftebro spilte i 2012 i filmen Kon-Tiki, han var gjestekomiker i Torsdag kveld fra Nydalen våren 2012 og spilte Johannes i filmatiseringen av Hamsuns Victoria i 2013. I 2015 var han med i NRK-produksjonene Hæsjtægg og Unge lovende. Han har hovedrollen i Birkebeinerne (2016) og er med i Hans Petter Molands Kraftidioten. Han og faren hadde hovedrollene i Peer Gynt på friluftscenen ved Gålåvatnet i 2017.

Oftebro hadde en birolle i den dansk-svenske kriminalserien Broen. I den danske TV-storsatsingen 1864 spilte han en av hovedrollene. Han medvirket også i den TV-serien Lilyhammer, som var en norsk/amerikansk samproduksjon. I Danmark har han også medvirket i filmer som: Lev stærkt, Når dyrene drømmer, Skammerens datter, Flaskepost fra P, Tordenskiold og Kold og Guldkysten med regi Daniel Dencik, der Oftebro fikk svært gode kritikker. I Sverige har han hatt sentrale roller i filmene Så och på jorden, Mordene i Fjällbacka og Tyskerungen.

Oftebro har også medvirket i den britisk-produserte filmen Snømannen fra 2017, basert på Jo Nesbøs krimroman ved samme navn.

 Familie  
Han er sønn av skuespiller Nils Ole Oftebro og kulturjournalist Kaja Korsvold. Oftebro er halvbror til skuespiller Jonas Hoff Oftebro.

 Film og TV 
 2004: Bare Bea (spillefilm) – Jørgen
 2008: Max Manus (spillefilm) – Lars Emil Erichsen
 2011: Varg Veum – Svarte får (spillefilm) – Asbjørn Søvold
 2012: Erobreren – Jonas Wergeland
 2012: Kon-Tiki (spillefilm) – Torstein Raaby
 2012: Reisen til julestjernen (spillefilm) – Ole
 2013: Victoria (spillefilm) – Johannes
 2013: Tyskerungen (spillefilm) – Hans Olavsen
 2013: Lilyhammer (TV-serie) – Chris
 2014: 1864 (TV-serie) – Laust
 2014:  – Martin
 2014: Kraftidioten (spillefilm) – Aron Horowitz («Junior»)
 2015: Skammerens datter (spillefilm) – Nico
 2015: Guldkysten (spillefilm) – Wulff
 2015: Unge lovende (TV-serie) – Anders
 2015: Så og på jorden (spillefilm) – Axel
 2016: Tordenskjold & Kold (spillefilm) – Peter Wessel Tordenskiold
 2016: Flaskepost fra P (spillefilm) – politimann
 2016: Birkebeinerne (spillefilm) – Skiervald
 2017: Monster (TV-serie) – Joel Dreyer
 2017: Tom of Finland (spillefilm) – Jack
 2017: Snømannen (spillefilm) – Skarre
 2017: Gisseltakingen (originaltittel: Gidseltagningen) (spillefilm) – Alpha
 2017: Rivalene (originaltittel: Mesteren) (spillefilm) – Casper
 2018: Agent Hamilton – Carl Hamilton
 2018: Skammerens datter 2: Slangenes gave (spillefilm) – Nico
 2018: Kriger (TV-serie) – Peter
 2020: Den største forbrytelsen (spillefilm) – Charles Braude
 2021: Margrete den første (spillefilm) – Den falske Oluf
 2023: Kids in Crime (TV-serie) – Freddy Hælvette
 2025: Stenbeck (TV-serie) – Jan Stenbeck

 Priser og nominasjoner 
 Pris  Kategori  For verk  Resultat Berlin filmfestival 2013  Shooting star     Nordens språkpris 2014  Nordens språkpris     Zulu Awards 2015  Årets danske skuespiller     Robertprisen 2015  Årets mannlige birolle – TV-serie  1864  Haugesund Walk of Fame 2016  «Amanda-stein»     Robertprisen 2018   Årets mannlige birolle  Rivalene   Amandaprisen 2021  Beste mannlige hovedrolle  Den største forbrytelsen   Robertprisen 2022   Årets mannlige birolle  Margrete den første   Gullruten 2023  Beste birolle  Kids in Crime   Seriekritikerprisen 2023  Beste skuespiller   Gullruten 2025  Beste skuespiller birolle drama  

 Referanser 

 Eksterne lenker 



Kategori:Norske skuespillere
Kategori:Mottakere av Foreningen Nordens språkpris
Kategori:Robertprisen for årets mannlige birolle
Kategori:Personer fra Oslo
Kategori:Amanda for beste mannlige hovedrolle
Kategori:Amandaprisen 2021
Kategori:Oftebro (slekt)
Kategori:Alumni fra Hartvig Nissens skole
Kategori:Vinnere av Gullruten for beste birolle